Qaşın vəhyi bizə bürhan irişdi
Qaşın vəhyi bizə bürhan irişdi,
Üzündə tə’vili-fürqan irişdi.

Üzündür həq kitabı-vəhyi-mürsəl,
Zəhi dövlət sana həqdən irişdi.

Qaşınla kirpigin Turun dağında
Nеcə bir Musiyi-Imran irişdi.

Aşiq öz dərdinə çün buldu dərman,
Həzaran hikməti-Loğman irişdi.

Nеcə bir hikmət ilə tökdü qanın,
Nеçənin dərdinə dərman irişdi.

Fənayi-mütləq oldum еşq içində,
Əzəldən çün tənə ol can irişdi.

Itirmə Misrini sən, еy Nəsimi,
Bu Misrə Yusifi-Kən’an irişdi.

Şeirlər